nibzard/narodne-novine-full-text-markdown huggingface dataset:
### NN 136/2024 (27.11.2024.), Pravilnik o izmjenama i dopunama Pravilnika o radu u sustavu eSpis

MINISTARSTVO PRAVOSUĐA, UPRAVE I DIGITALNE TRANSFORMACIJE

2252

Na temelju članka 72. stavka 2. Zakona o sudovima (»Narodne novine«, broj 28/13, 33/15, 82/15, 82/16, 67/18, 21/22, 16/23, 155/23 i 36/24) ministar pravosuđa, uprave i digitalne transformacije donosi

PRAVILNIK

O IZMJENAMA I DOPUNAMA PRAVILNIKA O RADU U SUSTAVU eSpis

Članak 1.

U Pravilniku o radu u sustavu eSpis (»Narodne novine«, broj 35/15, 123/15, 45/16, 29/17, 112/17, 119/18, 39/20, 138/20, 147/20, 70/21, 99/21, 145/21, 23/22, 12/23 i 9/24) u članku 2. stavku 2. iza točke 14. briše se točka i dodaju točke 15. i 16. koje glase:

»15. sustavom ANON za anonimizaciju i objavu sudskih odluka,

16. Očevidnikom o osobama koje su lišene prava na roditeljsku skrb.«.

Članak 2.

U članku 19. stavku 1. iza riječi: »predsjednika suda« dodaju se riječi: »odnosno predsjednika neposredno višeg suda«.

Članak 3.

Članak 23. stavak 1. mijenja se i glasi:

»(1) Stalno verifikacijsko tijelo daje mišljenja o prijedlozima korisnika koji se odnose na bitne promjene u sustavu eSpis, predlaže promjene sustava eSpis uzrokovane izmjenama propisa, verificira šifrarnike i predloške, predlaže izmjene i dopune šifrarnika, kao savjetodavno tijelo sudjeluje u razvoju predloženih rješenja, utvrđuje popis sudskih odluka kojima se postupak dovršava i koje se javno objavljuju u anonimiziranom obliku, kao i zakonska i stvarna kazala za njihovo indeksiranje te izmjene i dopune navedenog popisa i kazala.«.

Članak 4.

Članak 59. stavak 1. mijenja se i glasi:

»(1) Automatskom kružnom dodjelom dodjeljuju se u rad rješavateljima predmeti nasilja u obitelji, predmeti u kojima je tužitelj pravna osoba koja je utvrđena kao neovisni regulator, predmeti izvršenja i procesni predmeti koji se sukladno Sudskom poslovniku upisuju u upisnike pod oznakama SZž, IU, IR, IR-eu i R.«.

Članak 5.

Iza članka 110. dodaje se novi članak 110.a i naslov iznad njega koji glase:

»4. Anonimizacija, indeksiranje i objava sudskih odluka

Članak 110.a

(1) Ovlaštena osoba prvostupanjskog suda u sustavu eSpis može označiti opciju dodatne ručne anonimizacije i indeksacije sudskih odluka.

(2) Ovlaštena osoba višeg suda u sustavu eSpis označava dovršetak radnji anonimizacije i indeksacije sudskih odluka te ih šalje na objavu.«

Članak 6.

Iza članka 137.h dodaje se novi članak 137.i i naslov iznad njega koji glase:

»4. Predmeti zaštite prijavitelja nepravilnosti

Članak 137.i

U spisima koji se odnose na predmete zaštite prijavitelja nepravilnosti u sustav eSpis upisat će se činjenica da je riječ o navedenoj vrsti predmeta.«.

Članak 7.

Ovaj Pravilnik stupa na snagu osmoga dana od dana objave u »Narodnim novinama«, osim članka 5. ovoga Pravilnika koji stupa na snagu 1. siječnja 2025.

Klasa: 011-01/15-01/35
 Urbroj: 514-03-02-01-01/01-24-88
 Zagreb, 14. studenoga 2024.

Ministar
 Damir Habijan, v. r.
### NN 136/2024 (27.11.2024.), Pravilnik o izmjeni Pravilnika o visini nagrade i naknadi troškova javnog bilježnika kao povjerenika suda u postupku za izdavanje, ispravak, izmjenu, opoziv ili privremenu obustavu europske potvrde o nasljeđivanju

MINISTARSTVO PRAVOSUĐA, UPRAVE I DIGITALNE TRANSFORMACIJE

2253

Na temelju članka 12. Zakona o provedbi Uredbe (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju (»Narodne novine«, br. 152/14.), ministar pravosuđa, uprave i digitalne transformacije donosi

PRAVILNIK

O IZMJENI PRAVILNIKA O VISINI NAGRADE I NAKNADI TROŠKOVA JAVNOG BILJEŽNIKA KAO POVJERENIKA SUDA U POSTUPKU ZA IZDAVANJE, ISPRAVAK, IZMJENU, OPOZIV ILI PRIVREMENU OBUSTAVU EUROPSKE POTVRDE O NASLJEĐIVANJU

Članak 1.

U Pravilniku o visini nagrade i naknadi troškova javnog bilježnika kao povjerenika suda u postupku za izdavanje, ispravak, izmjenu, opoziv ili privremenu obustavu europske potvrde o nasljeđivanju (»Narodne novine«, broj 99/15.) u članku 5. stavku 1. riječi: »250,00 kn« zamjenjuju se riječima: »50 eura«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-03/24-01/77

Urbroj: 514-04-01-01-01/04-24-07

Zagreb, 11. studenoga 2024.

Ministar
 Damir Habijan, v. r.
### NN 136/2024 (27.11.2024.), Odluka o visini poreznih stopa godišnjeg poreza na dohodak na području Općine Zmijavci

Općina Zmijavci

2257

Na temelju čl. 19.a Zakona o porezu na dohodak (»Narodne novine« broj: 115/16, 106/18, 121/19, 32/20, 138/20, 151/22 i 114/23) i članka 32. Statuta Općine Zmijavci (»Službeni glasnik Općine Zmijavci«, broj 2/13) Općinsko vijeće Općine Zmijavci na 22. sjednici održanoj 21. studenoga 2024. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE ZMIJAVCI

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Zmijavci.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa za obračun godišnjeg poreza na dohodak iznosi 20,00 %

– viša porezna stopa za obračun godišnjeg poreza na dohodak iznosi 25,00 %.

Članak 3.

Ova Odluka objavit će se u »Narodnim novinama« i »Službenom glasniku Općine Zmijavci« i stupa na snagu 1. siječnja 2025. godine.

Klasa: 024-02/24-01/9

Urbroj: 2181-55-01-24-1

Zmijavci, 21. studenoga 2024.

OPĆINSKO VIJEĆE OPĆINE ZMIJAVCI

Predsjednica
 Ivana Šabić, v. r.
### NN 137/2024 (29.11.2024.), Odluka o izmjeni Odluke o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama

VLADA REPUBLIKE HRVATSKE

2265

Na temelju članka 31. stavka 3. Zakona o plaćama u državnoj službi i javnim službama (»Narodne novine«, broj 155/23.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 25. studenoga 2024. donijela

ODLUKU

O IZMJENI ODLUKE O IMENOVANJU PREDSJEDNIKA I ČLANOVA VIJEĆA ZA PRAĆENJE I UNAPRJEĐENJE SUSTAVA PLAĆA U DRŽAVNOJ SLUŽBI I JAVNIM SLUŽBAMA

I.

U Odluci o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama (»Narodne novine«, br. 19/24. i 126/24.) u točki III. stavku 2. točka 4. mijenja se i glasi:

»4. Marin Piletić, predstavnik Ministarstva rada, mirovinskoga sustava, obitelji i socijalne politike.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/450

Urbroj: 50301-15/07-24-2

Zagreb, 25. studenoga 2024.

Predsjednik
 mr. sc. Andrej Plenković, v. r.
### NN 137/2024 (29.11.2024.), Odluka o visini naknade troškova izborne promidžbe za izbor Predsjednika Republike Hrvatske

VLADA REPUBLIKE HRVATSKE

2264

Na temelju članka 43. stavka 1. Zakona o financiranju političkih aktivnosti, izborne promidžbe i referenduma (»Narodne novine«, br. 29/19., 98/19. i 126/21. – Odluka Ustavnog suda Republike Hrvatske), Vlada Republike Hrvatske je na sjednici održanoj 28. studenoga 2024. donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR PREDSJEDNIKA REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor Predsjednika Republike Hrvatske.

II.

Pravo na naknadu troškova iz točke I. ove Odluke imaju kandidati koji na izborima za Predsjednika Republike Hrvatske dobiju najmanje 10 % važećih glasova birača.

III.

Naknada troškova izborne promidžbe za izbor Predsjednika Republike Hrvatske raspoređuje se kandidatima iz točke II. ove Odluke, razmjerno dobivenim glasovima prema konačnim rezultatima izbora, a visina naknade za najveći broj dobivenih glasova kandidata određuje se u iznosu od 133.000,00 eura za prvi izborni krug, s time da se ne smije isplatiti u iznosu većem od ostvarenih troškova izborne promidžbe.

IV.

Naknada troškova izborne promidžbe u narednom krugu izbora, raspoređuje se kandidatima za Predsjednika Republike Hrvatske koji su ušli u naredni krug izbora, razmjerno dobivenim glasovima prema konačnim rezultatima izbora, a visina naknade za veći broj dobivenih glasova kandidata u narednom krugu izbora određuje se u iznosu od 20 % od iznosa naknade određenog u točki III. ove Odluke, s time da se ne smije isplatiti u iznosu većem od ostvarenih troškova izborne promidžbe.

V.

Naknada troškova izborne promidžbe isplaćuje se kandidatima za Predsjednika Republike Hrvatske na poseban račun kandidata otvoren za financiranje troškova izborne promidžbe.

VI.

Naknada troškova izborne promidžbe isplatit će se iz državnog proračuna Republike Hrvatske, u roku od 15 dana od dana objave izvješća Državnog izbornog povjerenstva Republike Hrvatske o nadzoru poštivanja odredbi Zakona o financiranju političkih aktivnosti, izborne promidžbe i referenduma (»Narodne novine«, br. 29/19., 98/19. i 126/21. – Odluka Ustavnog suda Republike Hrvatske) koje se odnose na izbornu promidžbu, iz članka 61. toga Zakona.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/452

Urbroj: 50301-04/25-24-2

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 137/2024 (29.11.2024.), Uredba o jediničnoj naknadi za odlaganje otpada

VLADA REPUBLIKE HRVATSKE

2259

Na temelju članka 100. stavka 6. Zakona o gospodarenju otpadom (»Narodne novine«, br. 84/21. i 142/23. – Odluka Ustavnog suda Republike Hrvatske), Vlada Republike Hrvatske je na sjednici održanoj 28. studenoga 2024. donijela

UREDBU

O JEDINIČNOJ NAKNADI ZA ODLAGANJE OTPADA

Članak 1.

Ovom Uredbom propisuje se jedinična naknada za obračun naknade za odlaganje otpada.

Članak 2.

(1) Jedinična naknada za obračun naknade za odlaganje jedne tone svake vrste otpada postupkom D 1, D 5 ili D 12, koji su propisani Dodatkom I. Zakona o gospodarenju otpadom iznosi:

– 30,00 eura za 2025. godinu

– 35,00 eura za 2026. godinu

– 40,00 eura za 2027. godinu

– 45,00 eura za 2028. godinu

– 50,00 eura za 2029. godinu i nadalje.

(2) Iznimno od stavka 1. ovoga članka, jedinična naknada za obračun naknade za odlaganje otpada iznosi 0,00 eura za:

– otpad odložen na odlagalištu koje je u okviru centra za gospodarenje otpadom i

– otpad koji sadrži azbest i koji je odložen na posebne plohe (kazete) na odlagalištima otpada.

Članak 3.

(1) Sredstva prikupljena naplatom naknade za odlaganje otpada koristi Fond za zaštitu okoliša i energetsku učinkovitost (u daljnjem tekstu: Fond) za financiranje gradnje i unaprjeđenje infrastrukture za gospodarenje otpadom i recikliranje otpada te na odgovarajuće obrazovne i informativne aktivnosti.

(2) Sredstva prikupljena naplatom naknade za odlaganje otpada, Fond može koristiti, uz prethodnu suglasnost Vlade Republike Hrvatske, za financiranje pripreme, provedbe i razvoja programa i projekata gospodarenja otpadom i sličnih aktivnosti u području očuvanja, održivog korištenja, zaštite i unaprjeđenja okoliša.

(3) Sredstva prikupljena naplatom naknade za odlaganje otpada ne mogu se koristiti za gradnju novih ploha odlagališta i produljenje vijeka trajanja postojećih odlagališta.

Članak 4.

Ova Uredba objavit će se u »Narodnim novinama«, a stupa na snagu 1. siječnja 2025.

Klasa: 022-03/24-03/126

Urbroj: 50301-05/14-24-3

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 137/2024 (29.11.2024.), Odluka o donošenju Smjernica za poboljšanje učinka javne uprave u zaštiti okoliša

VLADA REPUBLIKE HRVATSKE

2261

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16, 116/18., 80/22. i 78/24.), Vlada Republike Hrvatske je na sjednici održanoj 28. studenoga 2024. donijela

ODLUKU

O DONOŠENJU SMJERNICA ZA POBOLJŠANJE UČINKA JAVNE UPRAVE U ZAŠTITI OKOLIŠA

I.

Donose se Smjernice za poboljšanje učinka javne uprave u zaštiti okoliša (u daljnjem tekstu: Smjernice), u tekstu koji je Vladi Republike Hrvatske dostavilo Ministarstvo zaštite okoliša i zelene tranzicije aktom, klasa: 351-05/24-05/323, urbroj: 517-04-1-2-24-21, od 15. studenoga 2024.

II.

Zadužuje se Ministarstvo zaštite okoliša i zelene tranzicije za koordinaciju provedbe Smjernica, organizaciju izobrazbi za službenike, praćenje provedbe i godišnje izvješćivanje Vlade Republike Hrvatske o provedbi Smjernica.

III.

Preporuča se tijelima javne uprave da provedbu Smjernica planiraju u svojim godišnjim planovima rada i to od godišnjeg plana rada za 2026. godinu i nadalje te kroz godišnja izvješća o radu izvijeste i o provedbi Smjernica.

IV.

Zadužuje se Ministarstvo zaštite okoliša i zelene tranzicije da na svojoj mrežnoj stranici objavi Smjernice.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/444

Urbroj: 50301-05/14-24-4

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 137/2024 (29.11.2024.), Odluka o preraspodjeli sredstava planiranih u Državnom proračunu Republike Hrvatske za 2024. godinu radi dodjele sredstava za obnovu objekata na potresom pogođenom području

VLADA REPUBLIKE HRVATSKE

2262

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 28. studenoga 2024. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2024. GODINU RADI DODJELE SREDSTAVA ZA OBNOVU OBJEKATA NA POTRESOM POGOĐENOM PODRUČJU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine i 086 Ministarstvo rada, mirovinskoga sustava, obitelji i socijalne politike u Državnom proračunu Republike Hrvatske za 2024. godinu (»Narodne novine«, br. 149/23. i 125/24.) za potrebe saniranja dovršetka obnove od potresa i opremanja Doma za starije i nemoćne osobe Glina, Doma za starije osobe Petrinja, Doma za odrasle osobe Petrinja i Doma za starije osobe Sisak – dislocirana lokacija u Capragu te radi nastavka kontinuiranog odvijanja procesa obnove i podmirivanja ugovornih obveza na područjima pogođenim potresom.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2024/133146/images/5644.jpg)

![](/files/_web/sluzbeni-dio/2024/133146/images/5636.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2024. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/454

Urbroj: 50301-05/16-24-2

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 138/2024 (3.12.2024.), Odluka o visini poreznih stopa godišnjeg poreza na dohodak na području Grada Ludbrega

Grad Ludbreg

2280

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 34. Statuta Grada Ludbrega (»Službeni vjesnik Varaždinske županije«, br. 12/2021.), Gradsko vijeće Grada Ludbrega na 29. sjednici održanoj 26. studenoga 2024. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA LUDBREGA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Ludbrega.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20,00 %,

– viša porezna stopa 31,00 %.

Članak 3.

(1) Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. siječnja 2025. godine i primjenjuje se za obračun plaće za prosinac 2024. godine s isplatom plaće u siječnju 2025. godine.

(2) Stupanjem na snagu ove Odluke prestaje vrijediti Odluka o visini poreznih stopa godišnjeg poreza na dohodak na području Grada Ludbrega (»Narodne novine » broj 142/23 i »Službeni vjesnik Varaždinske županije« broj 102/23).

Klasa: 410-13/24-01/01

Urbroj: 2186-16-02/1-24-4

Ludbreg, 26. studenoga 2024.

Predsjednik
 Gradskog vijeća
 Darko Jagić, v. r.
### NN 138/2024 (3.12.2024.), Rješenje o razrješenju i imenovanju dijela članova Savjeta Hrvatske agencije za nadzor financijskih usluga

VLADA REPUBLIKE HRVATSKE

2271

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 11. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05., 154/11. i 12/12.), Vlada Republike Hrvatske je na sjednici održanoj 21. studenoga 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA SAVJETA HRVATSKE AGENCIJE ZA NADZOR FINANCIJSKIH USLUGA

1. Razrješuju se dužnosti članice Savjeta Hrvatske agencije za nadzor financijskih usluga, s danom 26. studenoga 2024., zbog isteka mandata:

– IVANA ŽEPIĆ

– IVANA RAVLIĆ IVANOVIĆ

– NOVKA SIMIĆ.

2. Za članice Savjeta Hrvatske agencije za nadzor financijskih usluga, s danom 27. studenoga 2024., imenuju se:

– IVANA ŽEPIĆ

– IVANA RAVLIĆ IVANOVIĆ

– AMALIJA JURIN.

Klasa: 080-02/24-03/98
 Urbroj: 50301-15/07-24-2
 Zagreb, 21. studenoga 2024.

Predsjednik
 mr. sc. Andrej Plenković, v. r.
### NN 138/2024 (3.12.2024.), Rješenje o razrješenju predsjednika i člana i imenovanju predsjednika i članice Upravnog vijeća Hrvatskog hidrografskog instituta

VLADA REPUBLIKE HRVATSKE

2272

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 33. stavka 2. Zakona o hidrografskoj djelatnosti (»Narodne novine«, br. 68/98., 110/98. – ispravak, 163/03. i 71/14.), Vlada Republike Hrvatske je na sjednici održanoj 21. studenoga 2024. donijela

RJEŠENJE

O RAZRJEŠENJU PREDSJEDNIKA I ČLANA I IMENOVANJU PREDSJEDNIKA I ČLANICE UPRAVNOG VIJEĆA HRVATSKOG HIDROGRAFSKOG INSTITUTA

1. Razrješuje se BOŠKO ERCEGOVAC dužnosti predsjednika Upravnog vijeća Hrvatskog hidrografskog instituta, na koju je imenovan kao predstavnik ministarstva nadležnog za poslove pomorstva, zbog isteka mandata.

Razrješuje se IVAN TADIĆ dužnosti člana Upravnog vijeća Hrvatskog hidrografskog instituta, na koju je imenovan kao predstavnik tijela državne uprave nadležnog za zaštitu okoliša, na osobni zahtjev.

2. Imenuje se BOŠKO ERCEGOVAC predsjednikom Upravnog vijeća Hrvatskog hidrografskog instituta, kao predstavnik ministarstva nadležnog za poslove pomorstva.

Imenuje se MARIJA FRANJIČEVIĆ članicom Upravnog vijeća Hrvatskog hidrografskog instituta, kao predstavnica tijela državne uprave nadležnog za zaštitu okoliša.

Klasa: 080-02/24-03/80
 Urbroj: 50301-15/07-24-3
 Zagreb, 21. studenoga 2024.

Predsjednik
 mr. sc. Andrej Plenković, v. r.
### NN 138/2024 (3.12.2024.), Odluka o visini poreznih stopa godišnjeg poreza na dohodak na području Grada Varaždinskih Toplica

Grad Varaždinske Toplice

2281

Na temelju članka 19.a Zakona o porezu na dohodak (»Narodne novine« broj: 115/16, 106/18, 121/19, 32/20, 138/20, 151/22, 114/23) i članka 31. Statuta Grada Varaždinskih Toplica (»Službeni vjesnik Varaždinske županije« broj: 10/21), Gradsko vijeće Grada Varaždinskih Toplica na sjednici održanoj 26. studenoga 2024. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA VARAŽDINSKIH TOPLICA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Varaždinskih Toplica.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21 %,

– viša porezna stopa 30 %.

Članak 3.

Stupanjem na snagu ove Odluke, stavlja se izvan snage Odluka o visini poreznih stopa godišnjeg poreza na dohodak na području Grada Varaždinskih Toplica (»Službeni vjesnik Varaždinske županije« broj: 103/23).

Članak 4.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. siječnja 2025. godine.

Klasa: 410-01/24-01/1

Urbroj: 2186-26-01-24-5

Varaždinske Toplice, 26. studenoga 2024.

Predsjednica
 Gradskog vijeća
 Ljubica Nofta, dipl. oec., v. r.
### NN 138/2024 (3.12.2024.), Odluka o visini poreznih stopa godišnjeg poreza na dohodak na području Općine Oriovac

Općina Oriovac

2283

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 32. Statuta Općine Oriovac (»Službene vjesnik Brodsko-posavske županije« broj 10/09, 7/13, 4/18, 6/20, 11/21 i 23/22), Općinsko vijeće Općine Oriovac na 22. sjednici održanoj 12. studenoga 2024. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE ORIOVAC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Oriovac.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom vjesniku općine Oriovac«, a stupa na snagu 1. siječnja 2025. godine.

Klasa: 410-01/24-01/1

Urbroj: 2178-10-03-24-1

Oriovac, 12. studenoga 2024.

Predsjednik
 Općinskog vijeća
 Matija Jošić, mag. phil. et univ. bacc. relig., v. r.
### NN 138/2024 (3.12.2024.), Odluka o visni poreznih stopa godišnjeg poreza na dohodak na području Općine Lasinja

Općina Lasinja

2282

Na temelju članka 19.a Zakona o porezu na dohodak (»Narodne novine« broj 115/2016, 106/2018, 121/2019, 32/2020, 138/2020, 151/2022, 114/2023) i članka 34. Statuta Općine Lasinja (Glasnik Općine Lasinja br. 1/18, 1/20 i 1/21), Općinsko vijeće Općine Lasinja, na 26. sjednici održanoj 26. studenoga 2024. godine, donijelo je

ODLUKU

O VISNI POREZNIH STOPA GODIŠNJEG POREZA NA DOHODAK NA PODRUČJU OPĆINE LASINJA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Lasinja.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak Općine Lasinja (»Narodne novine« br. 148/23 te Glasnik Općine Lasinja br. 7/23).

Članak 4.

Ova Odluka objavit će se u »Narodnim novinama« i Glasniku Općine Lasinja, a stupa na snagu 1. siječnja 2025. godine.

Klasa: 024-04/24-02/20

Urbroj: 2133-19-1-24-1

Lasinja, 26. studenoga 2024.

Predsjednik
 Općinskog vijeća
 Matija Prigorac, mag. educ. hist., v. r.
### NN 138/2024 (3.12.2024.), Rješenje o razrješenju i imenovanju članice Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine

VLADA REPUBLIKE HRVATSKE

2274

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke III. stavka 1. Odluke o osnivanju Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine (»Narodne novine«, br. 70/21. i 85/24.), Vlada Republike Hrvatske je na sjednici održanoj 28. studenoga 2024. donijela

RJEŠENJE

O RAZRJEŠENJU I IMENOVANJU ČLANICE POVJERENSTVA ZA PRAĆENJE PROVEDBE NACIONALNOG PLANA ZA UKLJUČIVANJE ROMA, ZA RAZDOBLJE OD 2021. DO 2027. GODINE

1. Razrješuje se ZRINKA MUŽINIĆ BIKIĆ dužnosti članice Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine, na koju je imenovana kao predstavnica Ministarstva znanosti, obrazovanja i mladih.

2. Imenuje se dr. sc. IVA IVANKOVIĆ članicom Povjerenstva za praćenje provedbe Nacionalnog plana za uključivanje Roma, za razdoblje od 2021. do 2027. godine, kao predstavnica Ministarstva znanosti, obrazovanja i mladih.

Klasa: 080-02/24-03/99

Urbroj: 50301-15/28-24-2

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 138/2024 (3.12.2024.), Rješenje o razrješenju i imenovanju člana Stožera civilne zaštite Republike Hrvatske

VLADA REPUBLIKE HRVATSKE

2275

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj 28. studenoga 2024. donijela

RJEŠENJE

O RAZRJEŠENJU I IMENOVANJU ČLANA STOŽERA CIVILNE ZAŠTITE REPUBLIKE HRVATSKE

1. Razrješuje se JOSIP BROZIČEVIĆ dužnosti člana Stožera civilne zaštite Republike Hrvatske, na koju je imenovan kao predstavnik Hrvatske gorske službe spašavanja.

2. Imenuje se MARKO ANDRIĆ članom Stožera civilne zaštite Republike Hrvatske, kao predstavnik Hrvatske gorske službe spašavanja.

Klasa: 080-02/24-03/100

Urbroj: 50301-15/07-24-2

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 138/2024 (3.12.2024.), Rješenje o imenovanju predsjednice Upravnog vijeća Klinike za infektivne bolesti Dr. Fran Mihaljević

VLADA REPUBLIKE HRVATSKE

2276

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 28. studenoga 2024. donijela

RJEŠENJE

O IMENOVANJU PREDSJEDNICE UPRAVNOG VIJEĆA KLINIKE ZA INFEKTIVNE BOLESTI
 DR. FRAN MIHALJEVIĆ

Imenuje se ANTOANETA BILIĆ predsjednicom Upravnog vijeća Klinike za infektivne bolesti Dr. Fran Mihaljević.

Klasa: 080-02/24-01/169

Urbroj: 50301-15/28-24-2

Zagreb, 28. studenoga 2024.

Predsjednik
 mr. sc. Andrej Plenković, v. r.
### NN 139/2024 (4.12.2024.), Odluka o dodjeli priznanja Povelja Republike Hrvatske Hrvatskom atletskom savezu

PREDSJEDNIK REPUBLIKE HRVATSKE

2290

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, poticanju i razvoju atletskog sporta u Republici Hrvatskoj, te postignutim vrhunskim sportskim rezultatima u zemlji i inozemstvu, dodjeljuje se

HRVATSKOM ATLETSKOM SAVEZU.

Klasa: 061-01/24-01/09

Urbroj: 71-05-01/4-24-01

Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli priznanja Povelja Republike Hrvatske Hrvatskom judo savezu

PREDSJEDNIK REPUBLIKE HRVATSKE

2289

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, poticanju i razvoju judo sporta u Republici Hrvatskoj, te postignutim vrhunskim sportskim rezultatima u zemlji i inozemstvu, dodjeljuje se

HRVATSKOM JUDO SAVEZU.

Klasa: 061-01/24-01/11

Urbroj: 71-05-01/4-24-01

Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli priznanja Povelja Republike Hrvatske Zagrebačkom tjelovježbenom društvu Hrvatski sokol

PREDSJEDNIK REPUBLIKE HRVATSKE

2288

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, poticanju i razvoju gimnastičkog sporta u Republici Hrvatskoj i svijetu, u prigodi 150. obljetnice osnutka, dodjeljuje se

ZAGREBAČKOM TJELOVJEŽBENOM DRUŠTVU »HRVATSKI SOKOL«

Klasa: 061-01/24-01/12

Urbroj: 71-05-01/4-24-01

Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli priznanja Povelja Republike Hrvatske Hrvatskom veslačkom savezu

PREDSJEDNIK REPUBLIKE HRVATSKE

2287

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, poticanju i razvoju veslačkog sporta u Republici Hrvatskoj, te postignutim vrhunskim sportskim rezultatima u zemlji i inozemstvu, dodjeljuje se

HRVATSKOM VESLAČKOM SAVEZU.

Klasa: 061-01/24-01/10
 Urbroj: 71-05-01/4-24-01
 Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli odlikovanja Reda Danice hrvatske s likom Franje Bučara, za izniman sportski uspjeh i osvajanje medalja na Olimpijskim i Paraolimpijskim igrama u Parizu 2024., te promociji sporta i ugleda Republike Hrvatske u svijetu

PREDSJEDNIK REPUBLIKE HRVATSKE

2286

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman sportski uspjeh i osvajanje medalja na Olimpijskim i Paraolimpijskim igrama u Parizu 2024., te promociji sporta i ugleda Republike Hrvatske u svijetu, odlikuju se

BARBARA (Boris) MATIĆ

DONNA (Igor) VEKIĆ

TONI (Ivan) POPADIĆ

LENA (Slaviša) STOJKOVIĆ

LUKA (Ivan) BAKOVIĆ

MIRAN (Domagoj) MARIČIĆ.

Klasa: 060-03/24-14/26

Urbroj: 71-05-01/4-24-01

Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli odlikovanja Reda Danice hrvatske s likom Franje Bučara, za izniman doprinos sportskim uspjesima hrvatskih sportaša na Olimpijskim i Paraolimpijskim igrama u Parizu 2024., te promociji sporta i ugleda Republike Hrvatske u svijetu

PREDSJEDNIK REPUBLIKE HRVATSKE

2285

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman doprinos sportskim uspjesima hrvatskih sportaša na Olimpijskim i Paraolimpijskim igrama u Parizu 2024., te promociji sporta i ugleda Republike Hrvatske u svijetu, odlikuju se

DAMIR (Mijo) BOŠNJAK

NIKOLA (Oto) HORVAT

VELJKO (Boris) LAURA

MARKO (Ivan) MASTELIĆ

VLADIMIR (Slobodan) PRERADOVIĆ.

Klasa: 060-03/24-14/25

Urbroj: 71-05-01/4-24-01

Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Odluka o dodjeli odlikovanja Reda Danice hrvatske s likom Ruđera Boškovića prof. dr. sc. Janošu (Jakša) Terziću

PREDSJEDNIK REPUBLIKE HRVATSKE

2284

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića, za osobite zasluge u znanstvenom radu na području biomedicinskih istraživanja zloćudnih tumora, te iznimni doprinos unapređenju hrvatske znanosti u zemlji i inozemstvu, odlikuje se

prof. dr. sc. JANOŠ (Jakša) TERZIĆ.

Klasa: 060-03/24-14/27
 Urbroj: 71-05-01/4-24-01
 Zagreb, 14. studenoga 2024.

Predsjednik
 Republike Hrvatske
 Zoran Milanović, v. r.
### NN 139/2024 (4.12.2024.), Pravilnik o izmjenama Pravilnika o privremenoj javnobilježničkoj tarifi

MINISTARSTVO PRAVOSUĐA, UPRAVE I DIGITALNE TRANSFORMACIJE

2291

Na temelju članka 169. stavka 1. Zakona o javnom bilježništvu (»Narodne novine«, broj 78/93., 29/94., 162/98., 16/07., 75/09., 120/16. i 57/22.) donosim

PRAVILNIK

O IZMJENAMA PRAVILNIKA O PRIVREMENOJ JAVNOBILJEŽNIČKOJ TARIFI

Članak 1.

U Pravilniku o privremenoj javnobilježničkoj tarifi (»Narodne novine«, broj 38/94., 82/94., 52/95., 115/12., 120/15., 64/19. i 17/23.) članak 1. mijenja se i glasi:

»(1) Nagrada i naknada troškova javnog bilježnika za obavljanje službenih radnji određuje se prema ovoj tarifi.

(2) Stranka ima pravo na oslobođenje od plaćanja nagrade i naknade troškova javnom bilježniku za obavljanje službenih radnji sukladno posebnim propisima.«.

Članak 2.

U članku 12. stavak 1. mijenja se i glasi:

»(1) Za sastavljanje javnobilježničkog akta javnom bilježniku pripada nagrada:

1. Ako vrijednost predmeta službene radnje iznosi

|  |  |  |
| --- | --- | --- |
| od eura | do eura | bodova |
| 0 | 663,61 | 21 |
| 663,62 | 1.327,23 | 43 |
| 1.327,24 | 6.636,14 | 64 |
| 6.636,15 | 9.954,21 | 85 |
| 9.954,22 | 13.272,28 | 106 |
| 13.272,29 | 19.908,42 | 128 |
| 19.908,43 | 26.544,56 | 149 |
| 26.544,57 | 33.180,70 | 170 |
| 33.180,71 | 39.816,84 | 191 |
| 39.816,85 | 46.452,98 | 213 |
| 46.452,99 | 53.089,12 | 255 |

2. Ako vrijednost predmeta službene radnje prelazi iznos od 53.089,12 eura, javni bilježnik ima pravo, pored nagrade od 255 bodova i na dodatnu nagradu od 5 bodova za svakih započetih 6.636,14 eura u dijelu u kojem vrijednost predmeta službene radnje prelazi iznos od 53.089,12 eura.«.

Članak 3.

U članku 40. brojka: »1,33« zamjenjuje se brojkom: »2,00«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/131

Urbroj: 514-03-02-01-01/01-24-21

Zagreb, 25. studenoga 2024.

Ministar
 Damir Habijan, v. r.
### NN 139/2024 (4.12.2024.), Odluka o stavljanju u službenu uporabu katastarskog operata za katastarsku općinu Bačkovica

Državna geodetska uprava

2292

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA ZA KATASTARSKU OPĆINU BAČKOVICA

I.

Na temelju podataka elaborata katastarske izmjere i podataka preuzetih iz obnovljene zemljišne knjige izrađen je katastarski operat za katastarsku općinu Bačkovica (MB 300900), a koji se sastoji od:

– katastarskih planova u analognom obliku M 1: 1000 (46 listova),

– popisa katastarskih čestica u rasponu od broja 1 do 559 (ukupno 640 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 641 (ukupno 640 PL-ova).

II.

Katastarski operat za katastarsku općinu Bačkovica (MB 300900) stavlja se u službenu uporabu 26. studenoga 2024. godine.

III.

Od dana stavljanja u službenu uporabu katastarskog operata za katastarsku općinu Bačkovica (MB 300900) svi novi upisi provodit će se u katastarskom operatu za katastarsku općinu Bačkovica (MB 300900).

IV.

Katastarski operat za katastarsku općinu Bačkovica (MB 300900) mora se održavati u trajnoj suglasnosti s odgovarajućim obnovljenim dijelom zemljišne knjige za katastarsku općinu Bačkovica.

V.

Ova Odluka stupa na snagu danom donošenja.

Klasa: 932-05/24-03/13
 Urbroj: 541-03-01-02/2-24-5
 Zagreb, 26. studenoga 2024.

Glavni ravnatelj
 Antonio Šustić, dipl. ing. geod., v. r.
### NN 139/2024 (4.12.2024.), Odluka o usklađivanju prihodovnog cenzusa za ostvarivanje prava na plaćanje premije dopunskoga zdravstvenog osiguranja u 2025. godini

Hrvatski zavod za zdravstveno osiguranje

2293

Na osnovi članka 14.b stavka 5. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20., 120/21. i 23/23.) i članka 24. točke 13. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.), Upravno vijeće Hrvatskog zavoda za zdravstveno osiguranje na 15. sjednici održanoj 28. studenoga 2024. godine donijelo je

ODLUKU

O USKLAĐIVANJU PRIHODOVNOG CENZUSA ZA OSTVARIVANJE PRAVA NA PLAĆANJE PREMIJE DOPUNSKOGA ZDRAVSTVENOG OSIGURANJA U 2025. GODINI

I.

Ovom Odlukom utvrđuje se prihodovni cenzus za ostvarivanje prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na plaćanje premije dopunskoga zdravstvenog osiguranja iz državnog proračuna u 2025. godini.

II.

Prihodovni cenzus utvrđen u članku 14.b stavcima 1. i 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20., 120/21. i 23/23.) usklađuje se s promjenama prosječnog indeksa potrošačkih cijena i promjenama prosječne bruto plaće zaposlenih u Republici Hrvatskoj u 2024. godini.

Na temelju usklađenja iz stavka 1. ove točke pravo na plaćanje premije dopunskoga zdravstvenog osiguranja u 2025. godini ostvaruju:

– osigurane osobe Zavoda kojima ukupan prihod u prethodnoj kalendarskoj godini, iskazan po članu obitelji, mjesečno nije veći od 421,92 eura

– osigurane osobe Zavoda – samci kojima prihod u prethodnoj kalendarskoj godini mjesečno nije veći od 528,23 eura.

III.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/24-01/317

Urbroj: 338-01-01-24-01

Zagreb, 28. studenoga 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 139/2024 (4.12.2024.), Ispravak Odluke o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2294

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 129 od 8. studenoga 2024. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 129/24.) u Osnovnoj listi ortopedskih i drugih pomagala iz članka 1. u stupcu 15 »Jedinična vrijednost u EUR bez PDV-a«, pod rednim brojem 1597lj umjesto broja: »0,0421« treba stajati broj: »0,0524«.

Pod rednim brojem 1602n, umjesto broja: »0,0375« treba stajati broj: »0,0458«.

Pod rednim brojem 1603h, umjesto broja: »0,0365« treba stajati broj: »0,0454«.

Ovim Ispravkom greška se ispravlja.

Klasa: 025-04/24-01/331

Urbroj: 338-01-01-24-01

Zagreb, 28. studenoga 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 140/2024 (6.12.2024.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

2300

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. ZDRAVKO (Ivan) CURMAN

2. MLADEN (Stjepan) ŠEPERIĆ-GRDIŠA

3. MIRKO (Vilim) BUZINA

4. MARIJAN (Nikola) PERNJEK

5. JOSIP (Juraj) MEZDJIĆ.

Klasa: 060-03/24-17/19

Urbroj: 71-03-01/3-24-01

Zagreb, 18. listopada 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Odluka o dodjeli odlikovanja Reda hrvatskog križa, za teško ranjavanje u Domovinskom ratu

PREDSJEDNIK REPUBLIKE HRVATSKE

2298

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu, odlikuju se

1. BRANKO (Gregor) ČADONIĆ

2. JOSIP (Ivan) KUŠEVIĆ

3. STJEPAN (Janko) VUČILOVSKI.

Klasa: 060-03/24-15/03

Urbroj: 71-03-01/3-24-01

Zagreb, 18. listopada 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

2299

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MILANČO (Dmitar) MAKARONOV

2. STJEPAN (Stevo) PROBIĆ

3. IVAN (Antun) MARTIŠKOVIĆ

4. MLADEN (Vladimir) ARMANO

5. STJEPAN (Franjo) JAMBREK

6. IVICA (Nikola) RADOČAJ

7. ROMAN (Vinko) BROZINČEVIĆ

8. MILAN (Nikola) KOSIĆ

9. MIJAT (Marijan) JOSIPOVIĆ

10. NIKOLA (Mato) RAKARIĆ

11. BOŠKO (Borislav) BIJELIĆ

12. NEVEN (Ivica) RIMAY

13. ŽELJKO (Petar) KARDAŠ

14. ŽELJKO (Nikola) GLAVIĆ

15. JOŽEK (Ana) KRIŽANEC

16. JOSIP (Josip) RADOŠEVIĆ

17. MILAN (Pane) SARAČ

18. ZLATKO (Andrija) CEKOVIĆ.

Klasa: 060-03/24-16/08

Urbroj: 71-03-01/3-24-01

Zagreb, 18. listopada 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Odluka o dodjeli odlikovanja Reda Nikole Šubića Zrinskog, 163. brigadi Hrvatske vojske Dubrovnik

PREDSJEDNIK REPUBLIKE HRVATSKE

2295

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njezinih pripadnika u Domovinskom ratu, odlikuje se

163. BRIGADA HRVATSKE VOJSKE DUBROVNIK.

Klasa: 060-03/24-09/10

Urbroj: 71-03-01/3-24-01

Zagreb, 31. listopada 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Odluka o dodjeli odlikovanja Reda bana Jelačića, Zapovjedništvu obrane Općine Dubrovnik 1991/92

PREDSJEDNIK REPUBLIKE HRVATSKE

2297

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom bana Jelačića, za sveukupan doprinos suverenitetu Republike Hrvatske te za iznimno uspješno zapovijedanje obranom Grada Dubrovnika, odlikuje se

ZAPOVJEDNIŠTVO OBRANE OPĆINE DUBROVNIK 1991/92.

Klasa: 060-03/24-10/06

Urbroj: 71-03-01/3-24-01

Zagreb, 31. listopada 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Odluka o dodjeli odlikovanja Reda Nikole Šubića Zrinskog, Siniši (Nikola) Vukoviću

PREDSJEDNIK REPUBLIKE HRVATSKE

2296

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

SINIŠA (Nikola) VUKOVIĆ.

Klasa: 060-03/24-09/11

Urbroj: 71-03-01/3-24-01

Zagreb, 7. studenoga 2024.

Predsjednik
 Republike Hrvatske
 Zoran Milanović, v. r.
### NN 140/2024 (6.12.2024.), Pravilnik o izmjeni Pravilnika o provedbi intervencije 76.01. »Osiguranje poljoprivredne proizvodnje« iz Strateškog plana Zajedničke poljoprivredne politike Republike Hrvatske 2023. – 2027.

Ministarstvo poljoprivrede, šumarstva i ribarstva

2307

Na temelju članka 8.a stavka 23. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21 i 152/22) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O PROVEDBI INTERVENCIJE 76.01. »OSIGURANJE POLJOPRIVREDNE PROIZVODNJE« IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencije 76.01. »Osiguranje poljoprivredne proizvodnje« iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, br. 38/23, 83/23 i 32/24) u članku 12. stavci 3. i 4. brišu se.

Dosadašnji stavci 5., 6., 7. i 8. postaju stavci 3., 4., 5. i 6.

PRIJELAZNE I ZAVRŠNE ODREDBE

Članak 2.

Odredba iz članka 1. ovoga Pravilnika primjenjuje se na natječaje objavljene od 1. siječnja 2024. godine.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/89
 Urbroj: 525-07/294-24-20
 Zagreb, 3. prosinca 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 140/2024 (6.12.2024.), Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije za razdoblje do 2030. godine

VLADA REPUBLIKE HRVATSKE

2304

Na temelju članka 43. stavka 1. Zakona o vodama (»Narodne novine«, br. 66/19., 84/21. i 47/23.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 5. prosinca 2024. donijela

ODLUKU

O DONOŠENJU VIŠEGODIŠNJEG PROGRAMA GRADNJE REGULACIJSKIH I ZAŠTITNIH VODNIH GRAĐEVINA I GRAĐEVINA ZA MELIORACIJE ZA RAZDOBLJE DO 2030. GODINE

I.

Donosi se Višegodišnji program gradnje regulacijskih i zaštitnih vodnih građevina i građevina za melioracije za razdoblje do 2030. godine (u daljnjem tekstu: Višegodišnji program gradnje), u tekstu koji je Vladi Republike Hrvatske dostavilo Ministarstvo zaštite okoliša i zelene tranzicije aktom, klasa: 325-09/17-01/01, urbroj: 517-09-1-1-24-114, od 25. studenoga 2024. godine.

II.

Zadužuju se Ministarstvo zaštite okoliša i zelene tranzicije i Hrvatske vode da Višegodišnji program gradnje objave na svojim mrežnim stranicama.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/184

Urbroj: 50301-05/14-24-8

Zagreb, 5. prosinca 2024.

Predsjednik
 mr. sc. Andrej Plenković, v. r.